Sep 11,2015
కొత్త యాపిల్‌ ఐఫోన్‌ల సందడి..
శాన్‌ఫ్రాన్సిస్కో: ఖరీదైన స్మార్ట్‌ఫోన్లను కోరుకునే వారు ఎప్పటి నుంచో ఎదురు చూస్తోన్న ఐఫోన్‌-6ఎస్‌, 6ఎస్‌ ఫ్లస్‌ ఉత్పత్తులు ప్రపంచ మార్కెట్లోకి విడుదలయ్యాయి. బుధవారం రాత్రి శాన్‌ప్రాన్సిస్కోలో యాపిల్‌ కంపెనీ వీటిని ఆవిష్కరించింది. ఈ స్మార్ట్‌ఫోన్లను యాపిల్‌ కంపెనీ తొలుత అమెరికా, కెనడా, సింగపూర్‌, ఆస్ట్రేలియా, న్యూజిలాండ్‌, చైనా, ఫ్రాన్స్‌, జపాన్‌, జర్మనీ, హాంకాంగ్‌ మార్కెట్లో అందుబాటులోకి తెచ్చింది. అయితే భారత్‌లో ఎప్పుడు విడుదల చేసేది ఆ కంపెనీ ప్రకటించలేదు. ఈ ఫోన్ల మెమోరీ సామర్థ్యాన్ని బట్టి ఆ కంపెనీ ధరలను నిర్ణయించింది. భారత కరెన్సీ ప్రకారం 4.7 అంగుళాల డిస్‌ప్లే కలిగిన 6ఎస్‌ ఫోన్‌ ధర సుమారు 16జీబీ రూ.43,200, 64జీబీ రూ.49,800, 128జీబీ రూ.56,500గా ఉంటుందని అంచనా. 5.5 అంగుళాల డిస్‌ప్లేతో ఆవిష్కరించిన 6ఫ్లస్‌ ధర సుమారు 16జీబీకి రూ.49,800, 64జీబీకి రూ.56,500, 128జీబీ రూ.63,100గా నిర్ణయించింది. 6ఎస్‌, ఫ్లస్‌లను 12 మెగాఫిక్సెల్‌ కెమెరా, ముందు వైపు 5 మెగా ఫిక్సెల్‌ కెమెరా, ఎ9 ప్రాసెసర్‌, 3డి టచ్‌, ఎ9 ప్రాసెసర్‌లతో వెండి, బంగారం, బూడిద, నలుపు రంగుల్లో ఆవిష్కరించింది.
మీ స్నేహితులకు రికమెండ్ చెయ్యండి